7.3.87 Επίσημη Εφημερίδα των Ευρωπαϊκών Κοινοτήτων Αριθ. C 59/5 
II 
(Προπαραοκεναοτικές πράξεις) 
ΕΛΕΓΚΤΙΚΟ ΣΥΝΕΔΡΙΟ 
ΓΝΩΜΟΔΟΤΗΣΗ 1/87 
του Ελεγκτικού Συνεδρίου των Ευρωπαϊκών Κοινοτήτων σχετικά με πρόταση κανονισμού του Συμβου­
λίου για την τροποποίηση του κανονισμού (ΕΟΚ) αριθ. 1883/78 που καθορίζει τους γενικούς κανόνες 
χρηματοδότησης των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυή­
σεων, τμήμα Εγγυήσεων 
(87/C 59/05) 
ΤΟ ΕΛΕΓΚΤΙΚΟ ΣΥΝΕΔΡΙΟ ΤΩΝ ΕΥΡΩΠΑΪΚΩΝ 
ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 5,199 και 209, 
το δημοσιονομικό κανονισμό της 21ης Δεκεμβρίου 1977 που 
εφαρμόζεται στο γενικό προϋπολογισμό των Ευρωπαϊκών 
Κοινοτήτων, και ιδίως στα άρθρα 1,4 και 5, 
την πρόταση της Επιτροπής ('), 
την αίτηση γνωμοδότησης του Συμβουλίου της 20ής Ιανουα­
ρίου 1987 (2), 
Εκτιμώντας: 
ότι η πρόταση της Επιτροπής αφορά τη διάθεση κατά το 
1987 και 1988 των πλεονασματικών αποθεμάτων παρέμ­
βασης* 
ότι δεν είναι προφανές ότι η πρόταση της Επιτροπής θα 
καταλήξει σε οικονομικό κόστος κατώτερο από το κόστος 
καταστροφής των αποθεμάτων 
ότι η πρόταση κανονισμού έχει ως κύριο δηλωμένο στόχο 
να αναβληθεί για τα έτη 1989-1992 η επιβάρυνση του προ­
ϋπολογισμού που αντιστοιχεί στις απώλειες που προκύ­
πτουν από το παρόν σχέδιο του προγράμματος για διάθεση 
των αποθεμάτων κατά το 1987-1988 και να δοθεί με τον 
τρόπο αυτό μια επίφαση ισοσκέλισης μεταξύ των εσόδων 
και των δαπανών των οικονομικών αυτών ετών 
ότι η πρόταση να μετατεθεί η επιστροφή σε μεταγενέστερα 
έτη θα αποδεσμεύσει κατά βέβαιο τρόπο πιστώσεις προϋπο­
λογισμού ύψους 1 134 εκατ. ECU που εμφανίζονται ήδη 
στον προϋπολογισμό για το 1987 με σκοπό να καλυφθεί το 
κόστος του προγράμματος διάθεσης των πλεονασμάτων 
βουτύρου* ότι δεν γίνεται καμιά σχετική αναφορά ούτε στην αιτιο­
λογία ούτε στο κείμενο του σχεδίου του κανονισμού και 
ότι, εξάλλου, η Επιτροπή δεν έλαβε την πρωτοβουλία να 
προτείνει τις τροπολογίες που αντιστοιχούν στις αρμόδιες 
για τον προϋπολογισμό αρχές* 
ότι, με τις λεπτομέρειες του συγκεκριμένου προγράμματος 
διάθεσης τις οποίες πρότεινε η Επιτροπή, δεν μπορεί να εξα­
κριβωθεί σαφώς στους λογαριασμούς το συνολικό κόστος 
αλλά ούτε και το κόστος κατά οικονομικό έτος των προτει­
νόμενων μέτρων 
ότι η Επιτροπή εκτίμησε ότι οι βραχυπρόθεσμες οικονομίες 
που θα προκύψουν από την πρόταση θα ανέλθουν σε 1 134 
εκατ. ECU για το καθένα από τα έτη 1987 και 1988, δηλαδή 
στα .2/3 της εκτίμησης από την Επιτροπή του συνολικού 
κόστους του επιπρόσθετου προγράμματος* 
ότι η πρόταση αυτή θίγει την αρχή του ετήσιου χαρακτήρα 
όπως καθορίζεται από τη συνθήκη στο άρθρο 199 και από 
το δημοσιονομικό κανονισμό, ιδίως στα άρθρα 1 παρά­
γραφος 2, 4 και 5 πέμπτο εδάφιο, που ορίζουν ότι η δαπάνη 
πρέπει να εγγράφεται για το οικονομικό έτος κατά τη διάρ­
κεια του οποίου έχει δημιουργηθεί* 
ότι, επιπλέον, η πρόταση αυτή σημαίνει στην πράξη να 
καθιερωθεί ένας νέος τύπος επιστρεπτέων προκαταβολών 
και μάλιστα με τόκο για συνολικό ποσό ύψους 3,2 δις ECU, 
ενώ ο ισολογισμός της Κοινότητας σημειώνει ήδη επιβά­
ρυνση ύψους 750 εκατ. ECU για τις επιστρεπτέες προκατα­
βολές που χορηγήθηκαν από τα κράτη μέλη για τη χρηματο­
δότηση του προϋπολογισμού του 1984* 
ότι το Συνέδριο, με την γνωμοδότηση του 1/84 της 7ης Ιου­
νίου 1984 (3), είχε ήδη καταδικάσει καθαρά την προσφυγή 
στις επιστρεπτέες τοκοφόρες προκαταβολές ως μέσο χρημα­
τοδότησης των Κοινοτήτων 
ότι η προσφυγή σε πολλαπλούς τύπους προκαταβολών για 
λόγους ισοσκέλισης του προϋπολογισμού διακυβεύει την 
οικονομική αυτονομία των Κοινοτήτων και δεν συμβιβά­
ζεται με τις αποφάσεις της 21ης Απριλίου 1970 και 7ης 
Μαΐου 1985 που αφορούν τους κοινοτικούς ιδίους πόρους* 
(') Εγγρ. COM(87) 6 τελικό της 19. 1. 1987. 
(2) Απόφαση της 20. 1. 1987. (3) ΕΕ αριθ. C 228 της 30. 8. 1984. 
Αριθ. C 59/6 Επίσημη Εφημερίδα των Ευρωπαϊκών Κοινοτήτων 7.3.87 
ότι, τέλος, αντίθετα απ' ό,τι αναφέρεται στην πρόταση, απέ­
χουμε πολύ από το σημείο που τα μέτρα που ελήφθησαν 
τέλη του 1986 για τη μείωση της παραγωγής γάλακτος θα 
μπορέσουν να δώσουν την δυνατότητα να αποδεσμευτούν 
από το 1989 και μετά επαρκείς πόροι, ώστε συγχρόνως να 
χρηματοδοτηθούν οι κανονικές δαπάνες που εμπίπτουν στα 
οικονομικά αυτά έτη και να εκπληρωθούν οι υποχρεώσεις 
επιστροφής που ανέλαβε η Κοινότητα στα κράτη μέλη με 
την πρόταση αυτή, ΕΝΕΚΡΙΝΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ: 
Το Ελεγκτικό Συνέδριο, για όλους τους λόγους που αναφέ­
ρονται στην αιτιολογία, δεν θα μπορούσε να συμφωνήσει με 
την πρόταση κανονισμού που υπέβαλε η Επιτροπή στο Συμ­
βούλιο. 
Η παρούσα γνωμοδότηση εγκρίθηκε από το Ελεγκτικό Συ­
νέδριο κατά τη συνεδρίαση του της 18ης Φεβρουαρίου 1987. 
Για το Ελεγκτικό Συνέδριο 
Marcel MART 
Πρόεδρος